**ใช้ข้อความต่อไปนี้ตอบคำถาม**

**ตอนที่ ๑**

๏ เดือนสิบเอ็ดเสร็จธุระพระวสา
รับกฐินภิญโญโมทนา ชุลีลาลงเรือเหลืออาลัย
ออกจากวัดทัศนาดูอาวาส เมื่อตรุษสารทพระวสาได้อาศัย
สามฤดูอยู่ดีไม่มีภัย มาจำไกลอารามเมื่อยามเย็น
โอ้อาวาสราชบุรณะพระวิหาร แต่นี้นานนับทิวาจะมาเห็น
เหลือรำลึกนึกน่าน้ำตากระเด็น เพราะขุกเข็ญคนพาลมารานทาง
จะยกหยิบธิบดีเป็นที่ตั้ง ก็ใช้ถังแทนสัดเห็นขัดขวาง
จึงจำลาอาวาสนิราศร้าง มาอ้างว้างวิญญาณ์ในสาครฯ
**ตอนที่ ๒**
๏ ถึงหน้าวังดังหนึ่งใจจะขาด คิดถึงบาทบพิตรอดิศร
โอ้ผ่านเกล้าเจ้าประคุณของสุนทร แต่ปางก่อนเคยเฝ้าทุกเช้าเย็น
พระนิพพานปานประหนึ่งศีรษะขาด ด้วยไร้ญาติยากแค้นถึงแสนเข็ญ
ทั้งโรคซ้ำกรรมซัดวิบัติเป็น ไม่เล็งเห็นที่ซึ่งจะพึ่งพา
จะสร้างพรตอุตส่าห์ส่งส่วนบุญถวาย ประพฤติฝ่ายสมถะทั้งวสา
เป็นสิ่งของฉลองคุณมุลิกา ขอเป็นข้าเคียงพระบาททุกชาติไปฯ
**ตอนที่ ๓**
๏ ถึงหน้าแพแลเห็นเรือที่นั่ง คิดถึงครั้งก่อนมาน้ำตาไหล
เคยหมอบรับกับพระจมื่นไวย แล้วลงในเรือที่นั่งบัลลังก์ทอง
เคยทรงแต่งแปลงบทพจนารถ เคยรับราชโองการอ่านฉลอง
จนกฐินสิ้นแม่น้ำแลลำคลอง มิได้ข้องเคืองขัดหัทยา
เคยหมอบใกล้ได้กลิ่นสุคนธ์ตลบ ละอองอบรสรื่นชื่นนาสา
สิ้นแผ่นดินสิ้นรสสุคนธา วาสนาเราก็สิ้นเหมือนกลิ่นสุคนธ์ฯ
**ตอนที่ ๔**
๏ ดูในวังยังเห็นหอพระอัฐิ ตั้งสติเติมถวายฝ่ายกุศล
ทั้งปิ่นเกล้าเจ้าพิภพจบสกล ไม่เห็นหลักลือเล่าว่าเสาหิน
เป็นสำคัญปันแดนในแผ่นดิน มิรู้สิ้นสุดชื่อที่ลือชา
ขอเดชะพระพุทธคุณช่วย แม้นมอดม้วยกลับชาติวาสนา
อายุยืนหมื่นเท่าเสาศิลา อยู่คู่ฟ้าดินได้ดังใจปอง
ไปพ้นวัดทัศนาริมท่าน้ำ แพประจำจอดรายเขาขายของ
มีแพรผ้าสารพัดสีม่วงตอง ทั้งสิ่งของขาวเหลืองเครื่องสำเภา

**ตอนที่ ๕**
๏ ถึงโรงเหล้าเตากลั่นควันโขมง มีคันโพงผูกสายไว้ปลายเสา
โอ้บาปกรรมน้ำนรกเจียวอกเรา ให้มัวเมาเหมือนหนึ่งบ้าเป็นน่าอาย
ทำบุญบวชกรวดน้ำขอสำเร็จ สรรเพชญโพธิญาณประมาณหมาย
ถึงสุราพารอดไม่วอดวาย ไม่ใกล้กรายแกล้งเมินก็เกินไป
ไม่เมาเหล้าแล้วแต่เรายังเมารัก สุดจะหักห้ามจิตคิดไฉน
ถึงเมาเหล้าเช้าสายก็หายไป แต่เมาใจนี้ประจำทุกค่ำคืนฯ
**ตอนที่ ๖**
๏ ถึงบางจากจากวัดพลัดพี่น้อง มามัวหมองม้วนหน้าไม่ฝ่าฝืน
เพราะรักใคร่ใจจืดไม่ยืดยืน จึงต้องขืนในพรากมาจากเมือง
ถึงบางพลูคิดถึงคู่เมื่ออยู่ครอง เคยใส่ซองส่งให้ล้วนใบเหลือง
ถึงบางพลัดเหมือนพี่พลัดมาขัดเคือง ทั้งพลัดเมืองพลัดสมรมาร้อนรน
ถึงบางโพธิ์โอ้พระศรีมหาโพธิ์ ร่มริโรธรุกขมูลให้พูนผล
ขอเดชะอานุภาพพระทศพล ให้ผ่องพ้นภัยพาลสำราญกายฯ

**คำถามที่ ๑**

**ถ้อยความตอนที่ ๑ แสดงถึงรสวรรณคดีใด**

๑. เสาวรจนี ๓. พิโรธวาทัง

๒. นารีปราโมทย์ ๔. สัลลาปังคพิสัย

|  |  |
| --- | --- |
| **ข้อ** | **คำตอบ** |
|  |  |

**คำถามที่ ๒**

**จากถ้อยความตอนที่ ๒ แสดงว่ากวีเป็นบุคคลเช่นไร**

1. กตัญญูรู้คุณ ๓. เสียสละ
2. จงรักภักดี ๔. คิดมาก

|  |  |
| --- | --- |
| **ข้อ** | **คำตอบ** |
|  |  |

**คำถามที่ ๓ กิจกรรมใดที่พระสงฆ์จะต้องทำหลังจากออกพรรษาแล้ว**

1. รับกัณฑ์เทศน์ ๓. รับผ้าป่า
2. รับกฐิน ๔. เทศน์โปรดญาติโยม

|  |  |
| --- | --- |
| **ข้อ** | **คำตอบ** |
|  |  |

**คำถามที่ ๔ ให้นักเรียนเขียนคำตอบให้สัมพันธ์กับข้อความที่กำหนดให้ในตาราง**

|  |  |  |
| --- | --- | --- |
| ข้อ | ข้อความ | คำตอบ |
| ๑ | กิจของสงฆ์หลังเข้าพรรษา |  |
| ๒ | วิธีการที่กวีแสดงความกตัญญูต่อผู้มีพระคุณ |  |
| ๓ | คำที่มีความหมายว่าการจากกัน |  |
| ๔ | ต้นไม้ที่มีความเชื่อว่าเป็นที่ตรัสรู้ของพระพุทธเจ้า |  |
| ๕ | การเดินทางของกวีใช้อะไรเป็นพาหนะ |  |

**คำถามที่ ๕ ให้นักเรียนเขียนคำศัพท์ตรงกับข้อความที่กำหนดให้ในตาราง**

|  |  |  |
| --- | --- | --- |
| ข้อ | ข้อความ | คำตอบ |
| ๑ | สถานที่พักของพระภิกษุสงฆ์ |  |
| ๒ | ตายจาก |  |
| ๓ | น้ำหอม |  |
| ๔ | การมองดู |  |
| ๕ | ความยินดีด้วย |  |

**คำถามที่ ๖** จากถ้อยความข้างต้น ข้อความต่อไปนี้ **เป็นความจริง** หรือ **ไม่เป็นความจริง**

ข้อความ **เป็นความจริง** จงเขียนเครื่องหมาย **X** ในช่อง “**ใช่**”

ข้อความ **ไม่เป็นความจริง** จงเขียนเครื่องหมาย **X** ในช่อง “**ไม่ใช่**

|  |  |  |  |
| --- | --- | --- | --- |
| **ที่** | **ข้อความ** | **ใช่** | **ไม่ใช่** |
| ๑ | กวีเดินทางในขณะที่บวชเป็นสามเณร |  |  |
| ๒ | วัดราชบูรณะปัจจุบันอยู่ในกรุงเทพมหานครฯ |  |  |
| ๓ | กวีเดินทางไปไหว้เจดีย์ภูเขาทอง ซึ่งในปัจจุบันอยู่ที่ จ.พระนครศรีอยุธยา |  |  |
| ๔ | การเดินทางไปครั้งนี้กวีรู้สึกมีความสุข สงบ |  |  |
| ๕ | กวีเดินทางไปไหว้ภูเขาทองทางน้ำ |  |  |
| ๖ | “บาทบพิตรอดิศร” หมายถึง พระบาทสมเด็จพระพุทธเลิศหล้านภาลัย |  |  |
| ๗ | “ถึงโรงเหล้าเตากลั่นควันโขมง” เป็นคำเป็นทุกคำ |  |  |
| ๘ | “โอ้บาปกรรมน้ำนรกเจียวอกเรา” น้ำนรกคือน้ำเหล้า |  |  |
| ๙ | “ทำบุญบวชกรวดน้ำขอสำเร็จ” มีตัวสะกดแม่กดไม่ตรงมาตรา ๓ คำ |  |  |
| ๑๐ | การรับกฐินของพระภิกษุจะทำในช่วงเข้าพรรษา |  |  |

**คาถามที่ ๗**

“โอ้บาปกรรมน้ำนรกเจียวอกเรา ให้มัวเมาเหมือนหนึ่งบ้าเป็นน่าอาย”

**นักเรียนคิดอย่างไรกับคำกล่าวข้างต้น ทาไมจึงคิดเช่นนั้น ให้ใช้เหตุผลประกอบคาอธิบาย**

**๑. ให้นักเรียนเลือกทาเครื่องหมายวงกลมล้อมรอบข้อความข้างล่างนี้ เพียง ๑ ข้อความ**

 **เห็นด้วย ไม่เห็นด้วย ทั้งเห็นด้วยและไม่เห็นด้วย**

**๒. ให้นักเรียนเขียนอธิบายเหตุผล จานวน ๒ ข้อ ที่สอดคล้องความคิด การเลือกในข้อ ๑**

|  |  |
| --- | --- |
| **ความคิดเห็นคล้อยตาม** | **ความคิดเห็นโต้แย้ง** |
| **๑** | **๑** |
|  |  |
|  |  |
| **๒** | **๒** |
|  |  |
|  |  |

**คำถามที่ ๘**

 **ไม่เมาเหล้าแล้วแต่เรายังเมารัก สุดจะหักห้ามจิตคิดไฉน
ถึงเมาเหล้าเช้าสายก็หายไป แต่เมาใจนี้ประจำทุกค่ำคืน**

**จากคำกล่าวข้างต้นให้นักเรียนเขียนสาเหตุของปัญหาและเสนอแนะแนวทางการแก้ไขอย่างละ ๒ ข้อ**

|  |
| --- |
| **สาเหตุของปัญหา** |
| **๑** |
|  |
| **๒** |
|  |
|  |
| **แนวทางแก้ปัญหา** |
| **๑** |
|  |
| **๒** |
|  |